Na osnovu člana 62. Zakona o organizaciji organa uprave u Federaciji Bosne i Hercegovine („Službene novine Federacije BiH“, broj: 35/05), Pravilnika o kriterijima i postupku odabira korisnika, dodjeli, načinu i uslovima korištenja stambenih jedinica u višestambenim zgradama izgrađenim u okviru Regionalnog stambenog programa (“Službeni glasnik BiH”, broj:18/16), Uputstva o načinu i procedurama za odabir korisnika pomoći koja se dodjeljuje u okviru Regionalnog programa stambenog zbrinjavanja („Službeni glasnik BiH“, broj: 69/13)*,*u saradnji sa Ministarstvom za ljudska prava i izbjeglice BiH i Federalnim ministarstvom raseljenih osoba i izbjeglica **Općinski načelnik općine Ključ o b j a v lj u j e**

# J A V N I P O Z IV

**Raseljenim osobama u općini Ključ za podnošenje prijava za pomoć u stambenom zbrinjavanju u okviru Regionalnog stambenog programa – osiguranje stambenih jedinica (stanova) po modelu neprofitno-socijalnog stanovanja (4 stana)**

Pomoć za stambeno zbrinjavanje u okviru Regionalnog stambenog programa ( RSP ) se dodjeljuje raseljenim osobama u F BiH u vidu:

Osiguranja stanova kroz izgradnju stambenih jedinica u skladu sa propisanim standardima (Standardi za obnovu i izgradnju stambenih jedinica i objekata u svrhu zbrinjavanja povratnika, „Službeni glasnik BiH“, broj: 74/2012 od 24.09.2012.godine ,uključujući I standard iz CEB politike za zaštitu životne sredine), kroz izgradnju zgrada po modelima neprofitnog –socijalnog stanovanja, u cilju integracije u mjestu raseljenja.

Sredstva za izgradnju su osigurana iz kontribucija donatora u Fondu Regionalnog stambenog programa kojim upravlja Razvojna banka Vijeća Evrope.

Koordinator Projekta je Ministarstvo za ljudska prava i izbjeglice Bosne i Hercegovine, a implementator Projekta na području Federacije BiH je Federalno ministarstvo raseljenih osoba i izbjeglica.

**Javni poziv se raspisuje zbog slobodnog stambenog prostora (četri stana) u zgradama BH 6 i CEB II u naselju Reizovići, ulica Alije Isakovića u Ključu.**

1. **– OPĆI KRITERIJ ZA ODABIR KORISNIKA**

Opći kriteriji/uslovi za utvrđivanje potencijalnih korisnika pomoći za obnovu, rekonstrukciju i izgradnju stambenih jedinica u okviru Regionalnog programa stambenog zbrinjavanja

( RSP) i CEB II su:

a) korisnik je interno raseljena osoba u BiH ili izbjegla osoba iz Republike Hrvatske iz perioda od 1991. do 1995.godine neovisno od trenutnog formalno-pravnog statusa,

b) korisnik je upoznat sa mogućnostima trajnih rješenja za izbjeglice i raseljene osobe u okviru RSP-a i odluku o trajnom rješenju izbjegličko-raseljeničkog problema kroz lokalnu integraciju u BiH, donio je dobrovoljno na osnovu dobre informisanosti,

c) korisnik i članovi korisničkog domaćinstva nisu vlasnici/suvlasnici ili posjednici stambene jedinice koja se smatra uslovnom za stanovanje, a u skladu sa odgovarajućim standardima o minimum stambenih uslova kako na teritoriji BiH tako i u Republici Hrvatskoj i nisu ranije primili pomoć za stambeno zbrinjavanje dovoljnu da zadovolji odgovarajuće standarde o minimum stambenih uslova,

d) korisnik nije dobrovoljno raspolagao svojom stambenom jedinicom iz 1991. godine (prodaja, zamjena, poklon i sl.)

**II – ISPUNJAVANJE, DOKAZIVANJE I PROVJERA OPĆIH KRITERIJA**

1. Raseljena osoba u BiH svoj status dokazuje potvrdom/pravosnažnim rješenjem nadležnog organa općine privremenog boravka o status raseljene osobe.
2. Ispunjavanje općih kriterija po okolnostima iz Odjeljka I stav a), b), c) i d) dokazuje

se potvrdom/uvjerenjem nadležnog organa i potpisanom i ovjerenom izjavom podnositelja prijave uz saglasnost podnositelja prijave za prosljeđivanje ličnih i ostalih podataka u cilju provjere tačnosti i vjerodostojnosti, uključujući i provjere po službenoj dužnosti.

**Ukoliko se prilikom dodjele pomoći, u bilo kojoj fazi, utvrdi da su pojedini korisnici namjerno ili svjesno dali netačne podatke u prijavi ili neistinite navode u izjavi, takva prijava će biti diskvalificirana po službenoj dužnosti.**

**III – POSEBNI KRITERIJ ZA ODABIR KORISNIKA**

Posebni kriteriji za odabir korisnika su:

a) stambeni status,

b) socijalni status i

c) pripadnost ranjivim grupama.

**IV – VREDNOVANJE POSEBNIH KRITERIJA I PRAVO PRVENSTVA**

Na osnovu posebnih kriterija potencijalnom korisniku se može dodijeliti 200 bodova, i to:

a) po osnovu stambenog statusa-maksimalno 70 bodova,

b) po osnovu pripadnosti ranjivim grupama-maksimalno 100 bodova,

c) po osnovu socijalnog statusa-maksimalno 30 bodova.

Broj bodova dodijeljen potencijalnom korisniku po svim osnovima se zbraja i potencijani korisnici se rangiraju prema opadajućem redoslijedu od najvišeg do najnižeg ukupnog broja bodova posebno za svaku grupu korisničkih domaćinstava.

U slučaju da više potencijalnih korisnika ostvaruje isti ukupan broj bodova po svim osnovima, prednost se daje korisnicima koji su ostvarili više bodova po osnovu pripadnosti ranjivim grupama.

U slučaju da više potencijalnih korisnika ostvaruje isti ukupan broj bodova po osnovu pripadnosti ranjivim grupama prednost se daje višečlanim obiteljima sa djecom/djetetom.

**V-DOKAZIVANJE STAMBENOG STATUSA, PRIPADNOSTI RANJIVIM GRUPAMA I SOCIJALNOG STATUSA**

Stambeni status dokazuje se potvrdom nadležnog organa o vrsti smještaja, ugovorom o podstanarskom odnosu ili drugom odgovarajućom potvrdom izdatom od strane nadležnog organa, i to:

a) stanovanje u nedostojnim uslovima i u improviziranom smještaju kao i stanovanje u kolektivnom smještaju dokazuje se potvrdom lokalne zajednice na čijem području korisnik živi,

b) stanovanje u alternativnom smještaju dokazuje se rješenjem nadležnog organa o vrsti alternativnog smještaja, stanovanje sa drugim porodicama i podstanarstvo dokazuje se izjavom ovjerenom kod nadležnog organa ili ugovorom o podstanarskom odnosu.

Pripadnost ranjivim grupama dokazuje se potvrdom izdatom od strane nadležne medicinske ustanove i/ili drugih organa koji vode službene evidencije za pojedine kategorije koje se boduju.

Zadovoljavanje posebnih kriterija po osnovu socijalnog statusa dokazuje se:

a) odgovarajućom potvrdom nadležnog centra za socijalni rad koji vodi službenu evidenciju u odnosu na korisnička domaćinstva u stanju socijalne potrebe

b) odgovarajućom potvrdom službe za zapošljavanje za sve punoljetne članove korisničkog domaćinstva u stanju socijalne potrebe.

**VI – ISPUNJAVANJE, DOKAZIVANJE I PROVJERA POSEBNIH KRITERIJA**

Ispunjavanje posebnih kriterija korisnik označava u obrascu prijave/izjave.

Dokazi o ispunjavanju posebnih kriterija o kojima se vodi službena evidencija kod nadležnih organa pribavljaju se službenim putem ukoliko ih potencijani korisnik nije dostavio.

Dokazi o ispunjavanju posebnih kriterija o kojima se ne vodi službena evidencija podliježu provjeri i to uvidom na terenu putem nadležnih općinskih službi, uvidom u odgovarajuće baze podataka kao i putem drugih dostupnih izvora.

**VII – PODNOŠENJE PRIJAVA I DOKUMENATA**

Prijave se podnose na propisano popunjenom obrascu sa dokazima o ispunjavanju općih i posebnih kriterija lično ili putem pošte u zatvorenoj koverti na adresu općine **Ključ, Branilaca BiH broj 78, sa naznakom Prijava na Javni poziv RSP i CEB II.**

Prijave se mogu preuzeti u prostorijama općine Ključ – Šalter sala i na web stranici općine Ključ (opckljuc@bih.net.ba).

Javni poziv ostaje otvoren **od 14.10. do 01.11.2024.godine (15 radnih dana),** od dana objavljivanja na oglasnim pločama općine Ključ, JUCentar za socijalni rad Ključ i web stranici općine Ključ.

Broj: 03-19-6- 2293 /24 Općinski načelnik općine Ključ

Datum, 03.10.2024.god. Nedžad Zukanović, prof.